**I. INTÉZKEDÉSI TERV**

a Dr. Kádár Andrásné által, Sióagárd Község Önkormányzata többségi tulajdonában lévő gazdasági társaság tekintetében az alapítói és tulajdonosi jogok és kötelezettségek érvényesítése és gyakorlása vonatkozásában tartott ellenőrzés megállapításaira tekintettel

**1.** A köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Törvény) 5. § (3) bekezdése értelmében elkészítésre kerül a javadalmazási szabályzat.

Felelős: jegyző, aljegyző

Határidő: 2018. augusztus 31. napjáig

**2.** A Számviteli törvény 14. § szerinti szabályzatok (a számviteli politika és az annak keretében jogszabály által előírt, az eszközök és a források leltárkészítési és leltározási szabályzata; az eszközök és a források értékelési szabályzat; a pénzkezelési szabályzat) elkészítéséről/beszerzéséről haladéktalanul intézkedik az Önkormányzat.

Felelős: polgármester, jegyző, óvodavezető

Határidő: 2018. május 31. napjáig

**3.** Az urnafal tárgyévben történő térítés nélkül átadása az Önkormányzat részére, és így temetői építményként nyilvántartásba történő vétele előterjesztésre kerül a Képviselő-testület elé.

Felelős: jegyző, aljegyző

Határidő: 2017. június 30. napjáig

**4.** Megvizsgálásra kerül, hogy az 1 670 E Ft követelésállomány rendezése érdekében késedelembe esett vevőknek fizetési felszólítás kerül kiküldésre, illetve a mérleg fordulónapon fennálló, mérlegkészítésig be nem folyt követeléseknél, a kisösszegű követelések közé besorolt követelések esetében a 100 E Ft alatti, 180 napja lejárt követelések külön bizonylatolás nélkül leírhatóak-e behajthatatlan követelésként.

Felelős: aljegyző, pénzügyi ügyintéző

Határidő: 2017. szeptember 30. napjáig

Sióagárd, 2018. április 20.

P.H.

dr. Herczig Hajnalka

jegyző

**II. INTÉZKEDÉSI TERV**

**a Dr. Kádár Andrásné által, Sióagárd Község Önkormányzata által létrehozott közalapítvány tekintetében az alapítói jogok és kötelezettségek érvényesítése vonatkozásában tartott ellenőrzés megállapításaira tekintettel**

1. A jegyző, illetve az aljegyző intézkedik az információs önrendelkezési jogról és az információszabadságról szóló 2011. évi CXII. törvény 30. § (6) bekezdés, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (2) bekezdés h) pontjának előírásai szerinti, az intézménynél a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatala rendjének szabályzatban történő meghatározásáról.

A pályázatokat, kérelmeket, illetve a döntés eredményét (melynek végrehajtási szabályait a közpénzekből nyújtott támogatások átláthatóságáról szóló 2007. évi LXXXI. törvény végrehajtásáról szóló 67/2008. (III. 29) Kormányrendelet tartalmazza) a Hivatal munkatársa www.kozpenzpalyazat.gov.hu honlapon elérhetővé tett elektronikus űrlapon rögzíti.

Felelős: jegyző, aljegyző, pénzügyi ügyintéző

Határidő: 2018. május 31., illetve folyamatosan

2. Az Alapítvány nagyobb hangsúlyt fektet a civil szervezetek gazdálkodása, az adománygyűjtés, és a közhasznúság egyes kérdéseiről szóló **350/2011. (XII. 30.) Korm. rendelet** 2. §(1) bekezdésében foglaltaknak, mely szerint a civil szervezet működéséről folyamatosan, de évente legalább egy alkalommal tájékoztatja a nyilvánosságot.

Felelős: Alapítvány kuratóriumának elnöke

Határidő: 2018. évtől folyamatosan

**3.** A Számviteli törvényben megjelenő, szabályozásra vonatkozó előírások kiterjednek az Alapítványra, ezért a Közalapítvány már az ellenőrzés időpontjában intézkedett a számviteli politika és kapcsolódó szabályzatok beszerzéséről.

4. A számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 479/2016. (XII. 28.) Korm. rendelet 29. §-a szerint közalapítványnál kötelező a könyvvizsgálat. E jogszabálynak való megfelelés érdekében az Önkormányzat megteszi a megfelelő intézkedéseket.

Felelős: képviselő-testület, polgármester

Határidő: 2017. évtől folyamatosan

5. Az 1218/2014. támogatási szerződéshez kapcsolódó kölcsön rendezése tekintetében (335.600,- Ft) az Alapítvány részére vissza nem térítendő támogatás megítélése kérdésében, illetve a 2016. 02. 08-án az Önkormányzatnak Civil Hát II. ütem hivatkozási jogcímen visszautalt 93 750 Ft kérdésében egyeztetésre kerül sor.

Felelős: képviselő-testület, polgármester, jegyző, aljegyző

Határidő: 2018. augusztus 31.

Sióagárd, 22018. április 20.

P.H.

dr. Herczig Hajnalka

jegyző